open-index/open-wikipedia-markdown huggingface dataset:
Dáka

**Dáka** estas malgranda vilaĝo en Hungario, en regiono Meza Transdanubio, en departemento Veszprém, en Distrikto Pápa.
eta|maldekstre|Preĝejo de Dáka

## Bazaj informoj 
* Areo: 25 km²
* koordinatoj de tutmonda loktrova sistemo: 47.2856/17.421
* Loĝantaro: 620
* Poŝtkodo: 8592
* Telefonprefikso: 89

## Situo 
Dáka situas sur ebenaĵo, laŭ traira flankovojo. Pápa troviĝas 7, Celldömölk 26, Ajka 28 km-ojn.

## Historio 
La unua mencio devenis el 1351. Vilaĝservoj estas infanĝardeno, poŝto.

## Vidindaĵoj 
* romkatolika preĝejo omaĝe al Apoteozo de Sankta Kruco
* romkatolika hospitala kapelo omaĝe al Sankta Jozefo
* kalvinana preĝejo
* klasikisma unuetaĝa kastelo de Nádasdy [nAdaŝdi] el la 1820-aj jaroj
* muzeeto

## Famuloj 
En Dáka naskiĝis abato Ciprián Gáspár Halbik.
eta|maldekstre|Dáka el la aero
eta|Kastelo de Dáka

Kategorio:Vilaĝoj de Hungario
Kategorio:Vilaĝoj en departemento Veszprém
Magnus la 1-a (Norvegio)

**Magnus la 1-a** (*Magnus la Bona* aŭ *Magnus la Nobla*, naskiĝis 1024, mortis la 25-an de oktobro 1047) estis reĝo de Norvegio ekde 1035 kaj reĝo de Danio ekde 1042.

Li estis la nelegitima filo de Olavo la 2-a de Norvegio (Sankta Olavo) kaj lia kromvirino Alvhild. En 1028 Kanuto la 1-a devigis lin eliri de Norvegio, sed post ties morto en 1035 la norvegaj nobeloj alvokis lin por iĝi sia reĝo. Li invadis Danion kie Hardakanuto sekvis sian patron Kanuton kiel reĝo de Danio. En 1038 aŭ 1039 estiĝis pacakordo inter Hardakanuto kaj Magnus, per kiu, se Hardakanuto aŭ Magnus mortus senheredonte, la postvivanto sekvus lin kiel reĝo de lia lando. Hardakanuto mortis en 1042, kaj Magnus iĝis reĝo de Danio, malgraŭ ke Svein Estridsen, nevo de Kanuto, pretendis la tronon.

La wendoj invadis Danion, sed en 1043 Magnus tute venkis ilin ĉe Lyrskov Hede: laŭdire dum la batalo mortis 15,000 wendoj. Laŭlegende antaŭ la batalo la kloŝoj de la katedralo de Trondheim sonoris: la norvegoj interpretis tion kiel signo ke Sankta Olavo protektis sian filon.

Daŭre estis konflikto inter Magnus kaj Svein Estridsen. Fine estis pacakordo per kiu Svein iĝis reĝo de Danio, sed en 1047 la norvegoj, helpataj de la svedoj, forpelis lin. Dume en Norvegio Magnus luktis kontraŭ sia onklo Harald Hardrada, kaj en 1046 Harald devigis Magnus nomumi lin kunreĝo.

La sekvantan jaron Magnus mortis ĉe Sjælland. Sur sia mortlito li nomumis Svein kiel sia heredonto. Tamen Harald kontestis tion kaj sekvis militado ĝis 1062, kiam Harald ekambiciis la konkeron de aliaj landoj.

Kategorio:Naskiĝintoj en 1024
Kategorio:Mortintoj en 1047
Kategorio:Norvegaj reĝoj
Kategorio:Danaj reĝoj
Mitileno

**Mitileno** (, prononco nun *Mitilíni*, prononco en la malnovgreka *Mitiléne*, , ) estas la ĉefurbo de la greka insulo Lesbo (kiu antaŭe en la 20-a jarcento ankaŭ foje nomatis laŭ la urba nomo Mitileno). La marhavena urbo situas borde de la Egea Maro, ĉe monteta deklivo. Ĝi apartenas al la administra regiono Norda Egeo kaj al la regiona unuo Lesbo.

Kun komerca haveno, Mitileno akiris sian plej grandan prosperecon dum la 6-a kaj 7-a jarcentoj a.K., malpliiĝanta en la Mezepoko. Inter la jaroj 1462 kaj 1912 estis okupita de la turkoj. Nuntempe havas fabrikojn de tabako, teksaĵoj kaj ledo. Ĝi havas loĝantaron de proksimume  loĝantoj. Ĝi estas ĉirkaŭita de fekunda tero. Estas montoj norde kaj okcidente de la urbo.

## Referencoj 
eta|300px|maldekstre|

Kategorio:Urboj de Grekio
Asta Gudbrandsdatter

**Asta Gudbrandsdatter** (ĉ.975/980-ĉ.1020/1030) estis patrino de du norvegaj reĝoj, Olavo la 2-a kaj Harald la 3-a (Hardrada). Ŝi estis filino de Gudbrand Kula de Oppland.

Unue ŝi edziĝis al Harald Grenske, filo de Gudron Bjornsson, reĝo de Vestfold, Norvegio. Olavo la 2-a estis ilia filo.

Poste ŝi edziĝis al Sigurd Syr,  eble pranepo de Harald la 1-a, reĝo de Norvegio. Laŭ la sagaoj ili havis kvin idojn:
* Guttorm
* Gunnhild
* Halfdan
* Ingerid
* Harald Hardrada.

Kategorio:Historio de Norvegio
Vitroperlo

eta|250ra|modernaj vitroperloj
[eta|250ra|diversaj historiaj ĉenoj el vitroperloj el [alemanoj|alemana tombejo de la 6-a ĝis 7-a jarcentoj]]

**Vitroperloj** apartenas al la plej malnovaj juveloj de la homaro. Ili konsistigas la plej gravan grupon de bidoj. Krom simplaj, aparte malnovaj ekzempleroj ekzistas tre vasta kaj multfaceta gamo de vitroperloj el ĉiuj epokoj de la homa prahistorio.

## Historio 
La plej ofta speco de la prahistoria vitroperlo estas unukolora, netravidebla perlo, kutime en la koloroj bluo, flavo, bruno aŭ oranĝo. La vitron kolorigis pigmentoj, kutime produktitaj el metalaj oksidoj, kiuj estis kromrezulto dum la prilaboro de metaloj. Krome la prahistoriaj juvelistoj jam konis reduktigajn kaj oksidigajn efikon dum la fanda produktado de vitro.

Ĉiuj altaj kulturoj de la antikva epoko konis vitroperlojn kiel dekoraĵoj, kaj ankaŭ dum la frua eŭropa mezepoko, ekzemple ĉe la alemanoj aŭ merovidoj, la arta metio prosperis.

Post la mezepoko aparte la insularo Murano proksime de Venecio famiĝis pro la produktado de altnivelaj vitroperloj.

## Eksteraj ligiloj 
* germanlingva retejo pri prahistoriaj vitroperloj
* bildoj pri historiaj vitroperloj en la Egiptia Muzeo (angle) 
* germanlingva vikio pri vitroperloj

Kategorio:Juveloj
Gerlafingen

**Gerlafingen** estas komunumo en la distrikto Wasseramt en Kantono Soloturno, Svislando. Ĝi havis  loĝantojn je la 31-a de decembro 2007.

## Geografio 
Gerlafingen situas ĉe la orienta bordo de la en la jaro 1889 rektigita rivero Emme. La komunumo troviĝas 5 kilometrojn sudoriente de la kantona ĉefurbo Soloturno.
La teritorio de la komunumo etendiĝas sur areo de 1,85 km², de kiuj 10,3% estas kovritaj de arbaro, 9,8% servas por agrikulturo kaj 82,2% por setlado.

## Najbaraj komunumoj 
La komunumo Gerlafingen limas en nordo al Derendingen, en oriento al Kriegstetten kaj Obergerlafingen, en sudo al Bätterkinden kaj Zielebach (ambaŭ en (Kantono Berno)), kaj okcidento kaj nordokcidento al Biberist.

## Trafiko 
La komunumo Gerlafingen disponas pri stacidomo ĉe la fervojlinio de Soloturno al Burgdorf.

Oriente de la komunumo pasas la svisa aŭtovojo A1, al kiu la komunumo havas alveturejon du kilometrojn oriente de la vilaĝocentro en Kriegstetten.

## Historio 
La unua dokumenta mencio de Gerlafingen datiĝas el la jaro 1278 kiel *Nidergerolvingen*. Ĝis 1959 la loko portis la nomon Niedergerlafingen (diference al la pli sude situanta komunumo Obergerlafingen).

La evoluo de la komunumo Gerlafingen en la 19-a kaj 20-a jarcento estas firme ligita kun la historio de la estiĝo de la ŝtalfabriko Ludwig von Roll & Cie., kiun fondis Ludwig von Roll en la jaro 1810 (Ludwig von Roll & Cie.). Li aĉetis en la jaro 1805 la bankrotiĝintan tekstilan fabrikon kaj en ĝi instalis martelforĝejon. En la jaro 1836 estis malfermita la unua metallaminejo de Svislando kaj en la jaro 1846 la dua. En la jaro 1873 von Roll translokigis la ĉefsidejon de sia entrepreno al Gerlafingen. La fabriko en Gerlafingen en tiu tempo estis la plej signifa fabriko de la Von-Roll-konzerno, pozicio, kiun ĝi konservis ĝis la fino de la 20-a jarcento. La fabriko de von Roll multe kontribuis al la evoluo de la kampara vilaĝo Gerlafingen al grava industriloko kaj al la prospero de la komunumo kaj la ĉirkaŭaj vilaĝoj.

## Notoj kaj referencoj 
## Vidu ankaŭ 
* Gerlafingen (stacidomo)

## Eksteraj ligiloj 
* Oficiala retejo de la komunumo Gerlafingen
* Gerlafingen en la Historia Leksikono de Svislando

## Bildoj 

Dosiero:2011-11-30-Mezlando (Foto Dietrich Michael Weidmann) 367.JPG|Gerlafingen vidita de Obergerlafingen
O le Ao o le Malo

**O le Ao o le Malo** estas ŝtatestro de Samoo, kiu estas koncize tradukita. Pli laŭvorta traduko povas esti "gvidanto de registaro", *ao* estas titolo ĝenerale rezervata por ĉefoj, *malo* signifas "registaro"). La O le Ao o le Malo estas stilita kiel *Lia Moŝto*.

## Listo de tenantoj de oficejo 
* Listo de ŝtatestroj de Samoo
* Malietoa Tanumafili la 2-a (unuafoje) kaj Tupua Tamasese Mea'ole (1-a de januaro 1962 - 5-a de aprilo 1963)
* Malietoa Tanumafili la 2-a (duafoje) (5-a de aprilo 1963 - 11-a de majo 2007)
* **Konsilantaro de Deputitoj** (aktiva) (11-a de majo 2007 - 20-a de junio 2007)
* Tupua Tamasese Tupuola Tufuga Efi (20-a de junio 2007 - 21-a de julio 2017)
* Tuimaleali'ifano Va'aletoa Sualauvi II (21-a de julio 2017 - nuntempo)

Kategorio:Registaro de Samoo

Kategorio:Samoo
Kategorio:Listoj de monarĥoj laŭ landoj
Jozefo Drucker

**Jozefo DRUCKER** (naskiĝis en Leiden, Nederlando, en 1922, mortis en Valle Viejo, vilaĝo apud la urbo Katamarko, Argentino, la 9-an de decembro 2008) estis argentina esperantisto.

Li elmigris Argentinon kun sia familia kiel infano. Studis en bonaeraj lernejoj kaj poste diplomiĝis en universitato kiel industria teknikisto, komencis labori en la argentina Patagonio en la petrolo-industrio, en YPF nacia entrepreno. Dungita por labori en minejoj, vojaĝis al &#264;ilio kie ĉeestis en fama Ĉukikamata minejo dum kelkaj jaroj kaj poste en aliaj minejoj el Bolivio. Finfine argentina registaro kunvokis lin kiel direktoro en la karbo-minejo de "Rio Trubio", de nove en la suda Patagonio, kie li laboris ĝis emeritiĝo.

En sia juneco, Josefo fariĝis esperantisto en Bonaera Esperanto-Asocio, kie li havis la ŝancon konatiĝi persone kun Lanti kaj Tibor Sekelj.

Membro de AEL, Argentina Esperanto-Ligo, li kunlaboris en kongresoj kaj kunvenoj.

Danke al esperanto li havis la ŝancon vojaĝi al Eŭropo, rekonatiĝi kun sia nasko-lando kaj urbo kaj viziti geamikojn en Germanio kaj Francio, kie li prelegetis pri sia laborista vivo: tiam li fariĝis membro de SAT kaj UEA.

Post emeritiĝo li retiriĝis en bieneto de "Valle Viejo", apud Katamarko-urbo, kie li kunlaboris kun ekologistaj grupoj, kaj plu restis en kontakto kun la Esperanto-movado.

Kategorio:Argentinaj esperantistoj
Kategorio:Membroj de SAT
Harald la 3-a (Norvegio)

eta|dekstra|Monumento je la memoro de Harald la 3-a
**Harald la 3-a** (**Harald Hardrada** aŭ **Hardraada**, n. 1015, m. la 25-an de septembro 1066) estis reĝo de Norvegio ekde 1047. Lia kromnomo *Hardrada* signifas "severa konsilo" aŭ "severa reganto".

Liaj gepatroj estis Asta Gudbrandsdatter kaj ŝia dua edzo Sigurd Syr, kaj li estis duonfrato de Olavo la 2-a, reĝo de Norvegio. En 1030 Olavo estis venkata kaj mortvundata dum la Batalo de Stiklestad, kaj Harald ankaŭ grave vundiĝis. Li fuĝis al Rusio, kune kun aliaj viroj ekzilitaj post la morto de Olavo. En Rusio li servis Jaroslavon la 1-an, partoprenis lian militon kontraŭ la poloj, kaj poste iris al Konstantinopolo kie estis regimento de vikingoj. Tie li verŝajne akiris sufiĉon da mono por financi sian pretendon al la norvega trono.

En Norvegio li luktis kontraŭ Magnus la 1-a kaj en 1046 devigis Magnus nomumi lin kunreĝo. Post al morto de Magnus li iĝis sola reĝo de Norvegio, kaj ankaŭ pretendis la tronon de Danio, kie Svein la 2-a heredis la regnon. Li militis kontraŭ Svein ĝis 1062.

En 1066 mortis Eduardo la Konfesanto, reĝo de Anglio. Harald decidis invadi Anglion. En septembro tiun jaron li alteriĝis kun 15,000 soldatoj kaj 300 ŝipoj. La 20-an de septembro ĉe Fulford (proksime al Jorko), li venkis anglosaksan armeon. Tamen Harold la 2-a estis rapide marŝanta norden kun granda armeo, kaj la 25-an de septembro li alvenis al Stamford Bridge (Jorkŝiro), kie li tute venkis Harald, kies armeo estis malpreta por batalo ĉar ĝi atendis nur provizaĵojn. Harald kaj multmultaj norvegoj mortis dum la batalo, kaj necesis malpli ol 25 ŝipoj por porti la postvivantojn reen al Norvegio.

Laŭ la sagaoj, Harald fondis Oslo, la ĉefurbo de Norvegio, sed arkeologoj eltrovis restaĵojn de antaŭa urbo tie.

Kategorio:Norvegaj reĝoj
Kategorio:Vikingoj
Kategorio:Naskiĝintoj en 1015
Kategorio:Mortintoj en 1066
Farkasgyepű

**Farkasgyepű** [farkaŝdjepU], germane **Wirtshäusl** estas malgranda vilaĝeto kaj aerkuracloko en Hungario, en regiono Meza Transdanubio, en Veszprém (departemento), en Distrikto Ajka. Farkas signifas: lupo.
eta|Blazono de Farkasgyepű

## Bazaj informoj 
* Areo: 10 km²
* koordinatoj de tutmonda loktrova sistemo: 47.2043/17.6285
* Loĝantaro: 440
* Poŝtkodo: 8582
* Telefonprefikso: 89

## Situo 
Farkasgyepű situas en Bakony laŭ ĉefvojo Pápa-Veszprém. Ajka troviĝas 16, Pápa 20, Devecser 23, Zirc 24, Veszprém 29 km-ojn.

## Historio 
La loko estis loĝata jam dum la bronzepoko. La alvenintaj hungaroj ne fondis tie setlejon, restis la pura arbaro. La unua komunumo estiĝis nur post la turka erao. Fine de 1944 la tiama faŝisma hungara kabineto elektis Farkasgyepű provizora ĉefurbo. Vilaĝservoj estas kampadejo, migra poŝto, pulmohospitalo.

## Vidindaĵo 
* statuo pri Antonio (Sankta) de 1908

Kategorio:Vilaĝoj de Hungario
Kategorio:Vilaĝoj en departemento Veszprém
Zalaapáti

**Zalaapáti** estas vilaĝo en Hungario, en regiono Okcidenta Transdanubio, en departemento Zala, en Distrikto Keszthely. Apát kaŝiĝinta en la loknomo signifas: abato.

## Bazaj informoj 
* Areo: 23&nbsp;km²
* koordinatoj de tutmonda loktrova sistemo: 46.7371/17.1064
* Loĝantaro: 1700
* Poŝtkodo: 8741
* Telefonprefikso: 83
eta|Ponto en Zalaapáti

## Situo 
Zalaapáti situas sur ebenaĵo, laŭ dekstra bordo de Zala (rivero), laŭ ĉefvojo Keszthely-Lenti. Grava ponto estas tra la rivero. Pacsa troviĝas 9, Hévíz 11, Keszthely 14, Zalakaros 24, Zalaegerszeg 28&nbsp;km-ojn.

## Historio 
La unua mencio devenis el 1273. Post la mezepoko la vilaĝo senhomiĝis pro oftaj atakoj de la turkoj. La refondiĝo okazis en la 18-a jarcento. En 1945 oni malpermesis funkciadon de la abatejo. Vilaĝservoj estas infanĝardeno, lernejo, kulturdomo, 2 restoracioj, 3 gastejoj.
eta|Preĝejo kaj abatejo de Zalaapáti

## Vidindaĵoj 
* romkatolika Preĝejo de Hadriano la 3-a (Zalaapáti) de 1781 kun abatejo
* tombeja kapelo
* kastelo de Szentkirályi [sentkirAji] de 1796, interne muzeo pri kahelaj fornoj

## Famuloj 
* En Zalaapáti naskiĝis:
** benediktana monaĥo Béla Miksa Bánhegyi
** pastro, literaturisto József Kaposy.
* En Zalaapáti mortis:
** historiisto László Gyula Erdélyi
** monaĥo Tamás Alajos Füssy
** prioro Vitál János Rózsa.

## Ĝemelkomunumoj 
*  Kőrispatak Rumanio
*  Semmering Aŭstrio

== Komunumoj pri *apát* (= abato) en Hungara reĝlando ==

Kategorio:Vilaĝoj de Hungario
Kategorio:Vilaĝoj de departemento Zala
Meet Joe Black

***Meet Joe Black*** (Interkonatiĝu, Joe Black) (1998) estas fantazia/drama/romanca filmo (filmita en Usono, en la angla), loze de la 1934 filmo *Death Takes a Holiday*.

La filmo estas pri la unua travivaĵo de naiva Anĝelo de Morto, kiu venas en la mondon por lerni pri la vivo de homaro.

La filmo ricevis miksitajn recenzojn en Usono kaj ĉirkaŭ la mondo, kelkaj ŝatante la filmon pro sia malrapida intenseco, kaj aliaj malŝatante ĝin por esti tro malrapida. Denaskaj profitoj estis $44.619.100—malpli ol duono de la profitoj kiujn la filmo ricevis eksterlande, kiuj estis $98.321.000.

La filmo estis nomumita por Saturn Award (Saturno Aljuĝo) en tri kategorioj: plej bona aktoro, plej bona aktorino, kaj plej bona muziko. Ankaŭ, ĝi ricevis nomumon por la plej malbona refaro ĉe la Razzie Awards (aljuĝoj por malbonaj filmoj). Siskel & Ebert donis al ĝi pozitivajn recenzojn, kaj "Two thumbs up" ("du poleksoj supre"), diranta "en ĉi tiu filmo estas tro multe por ami".

## Roluloj 
* Brad Pitt kiel Joe Black / Junulo en kafejo
* Anthony Hopkins kiel William "Bill" Parrish
* Claire Forlani kiel Susan Parrish
* Jake Weber kiel Drew
* Marcia Gay Harden kiel Allison Parrish
* Jeffrey Tambor kiel Quince

Kategorio:Usonaj filmoj
Kategorio:Filmoj aperintaj en 1998
Kategorio:Aventuraj filmoj
Kategorio:Amaferaj filmoj
Kategorio:Fantastaj filmoj
Kategorio:Anglalingvaj filmoj
Kategorio:Filmoj pri morto
Bucheggberg (distrikto)

La **distrikto Bucheggberg** estas adiministra unuo en Kantono Soloturno en Svislando. Ĝia ĉefloko estas Mühledorf. Ĝi apartenas al la oficdistrikto Bucheggberg-Wasseramt.

## Ciferoj 
La 31-an de decembro 2010  homoj loĝis en la distrikto Bucheggberg. La distrikto kovras areon de  kaj estas kun nur  loĝantoj po km² la plej maldense loĝata distrikto de la kantono.

## Geografio 
La distrikto Bucheggberg situas en la Svisa Mezlando sur la montoĉeno Bucheggberg, kiu al ĝi donas la nomon kaj kies plej alta punkto estas *Flüeli* en la komunumo Biezwil kun alteco de 673 m s.m. La distrikto etendiĝas sudokcidente de la kantona ĉefurbo Soloturno de nordoriento al sudokcidento. Ĝian sudorientan flankon formas la valo de la rivero Limpach, alfluanto de Emme. La tuta regiono estas tre kampara kaj interŝanĝiĝas agroj kun arbaroj. La nordan limon de la distrikto formas la rivero rivero. La distrikto limas nur en nordo kaj nordoriento al la teritorio de la Kantono Soloturno. Ĉe la ceteraj flankoj la distrikto estas ĉirkaŭita de la Kantono Berno.

## Historio 
En la regiono de la distrikto Bucheggberg jam en la ŝtonepoko setlis homoj, kaj estis faritaj ankaŭ diversaj trovaĵoj el la romia epoko. La nomo aperas unuan fojon en dokumento de la jaro 1175 kiel *Boucecca*. En mezepoko la regiono estis regita de la Grafoj de Buchegg, kies regejo estis parto de la kampargrafejo Burgonjo.
En la jaro 1391 la regejo Buchegg estis akirita de la urbo Soloturno, kiu ĝin transformis al la voktejo Bucheggberg. Ĝis la Helveta Revolucio la malalta jurisdikcio estis ĉe Soloturno, dum la alta jurisdikcio troviĝis ĉe la berna kampartribunalo en Zollikofen. Dum la tempo de la Helveta Respubliko la regiono apartenis parte al la tiama distrikto Biberist, ekde la jaro 1803 ekzistas la hodiaŭa distrikto.

Per la nova administra ordo la distriktoj Wasseramt kaj Bucheggberg estis kunigitaj ekde la 1-a de januaro 2005 al la oficdistrikto Bucheggberg-Wasseramt. La tradiciaj distriktoj restis kiel statistikaj subunuoj, la administraj funkcioj (unua instanca tribunalo, elektodistrikto ktp.) tamen estas centrigitaj en la nova oficdistrikto.

Per komunumaj kunigo en la jaroj 2010 kaj 2014 la nombro de komunumoj reduktiĝis al aktuale 8.

## Komunumoj de la distrikto Bucheggberg 
Al la distrikto Bucheggberg apartenas la sekvantaj 8 komunumoj (stato la 1-a de januaro 2014):

## Iamaj komunumoj de la distrikto Bucheggberg 
Kun efiko de la 1-a de januaro de 2010 la iamaj komunumoj Balm ĉe Messen, Brunnenthal kaj Oberramsen estis integritaj al la komunumo Messen.

Kun efiko de la 1-a de januaro de 2013 la iamaj komunumoj Lüsslingen kaj Nennigkofen estis kunigitaj al la nova komunumo Lüsslingen kaj Nennigkofen.

Kun efiko de la 1-a de januaro 2014 la iamaj komunumoj Aetigkofen, Aetingen, Bibern, Brügglen, Gossliwil, Hessigkofen, Küttigkofen, Kyburg-Buchegg, Mühledorf kaj Tscheppach estis kunigitaj al la nova komunumo Buchegg.

## Vidu ankaŭ 
* Bucheggberg

## Notoj kaj referencoj 
## Eksteraj ligiloj 
* Retejo pri la regiono Buecheggberg

!
Pluŝokresta garolo

La **Pluŝokresta garolo** (*Cyanocorax chrysops*) estas specio de birdo de la familio de Korvedoj, kiu enhavas la korvojn, pigojn, garolojn ktp. Tiu specio estas de la genro *Cyanocorax* kiu karakteriziĝas per kombino de nigro (ĉefe en kapo) kaj bluo (la korpo).

Tiu specio troviĝas en centra-suda Sudameriko en sudokcidenta Brazilo, Bolivio, Paragvajo, Urugvajo kaj nordorienta Argentino, inklude sudajn regionojn de la Amazona Baseno, borde de Pantanal.

## Aspekto 
eta|maldekstra|Pluŝokresta garolo
Tiu estas tre bela kaj eleganta mezgranda birdo, kun supra malhela plumaro kaj **kremflavaj brusto kaj subaj partoj**, simile al la Krispokresta garolo, sed ne tiom blankeca kiel tiu, sed pli flava; ankaŭ la fortika vosto estas kremkolora sube kaj en la fina duono supre. La kapo montras rimarkindan bildon, ĉar estas **nigraj la beko, kapo, gorĝo, kolo** (escepte malantaŭe) kaj **supra brusto**.

La tutan kronon kovras **pluŝeca kresto** (kiu nomigas la specion) kiu ne leviĝas longe kiel ĉe la Krispokresta garolo, sed etendiĝas sur la tuta kapo ekde la beko ĝis la **nuko**, kie ege kontrastas ĉar tie estas parto tre helblua aŭ arĝentblua, kiel ĉe la Viola garolo, sed ne tiom vasta.

Krome kontrastas en la nigra vizaĝo tre **orflava iriso** (de tio la scienca nomo *C. chrysops* kio signifas “ora” el la latinigita greka) kaj **du bluegaj markoj**: unu pli longa kaj angula ekde la bekobazo ĉirkaŭ la subokulo kaj la alia kiel marko super la okulo malantaŭe. La dorso estas malhelblua ĝis lavendoblua, ekde la helega nuko kiu perdiĝas nuance ĝis la vostofino kiu markiĝas helflave per rekta limo.

## Distribuo 
La teritorio de la Pluŝokresta garolo etendiĝas ekde la Suda Regiono de Brazilo kaj Urugvajo kaj proksimiĝas al la marbordo de Suda Atlantiko, sed ne atingas ĝin, lasante marbordan strion de 400 ĝis 150 km de la marbordo; la marborda strio etendiĝas de San-Paŭlo sude ĝis Rio Grande do Sul lime de Urugvajo. La interna teritorio pluas en nordokcidenta Urugvajo kaj etendiĝas nordokcidenten tra norda Argentino, Paragvajo kaj Bolivio, kaj tra la habitatoj de pantanal kaj suda cerrado; la teritorio etendiĝas laŭ du branĉoj, nordokcidenten al norda Bolivio, kaj nordorienten al la rivero Tapajozo de la Amazona Baseno.

En la Amazona Baseno centra Bolivio estas la nordokcidenta limo de la teritorio, ĉe la alfluantoj de la rivero Madejro, kiu fluas nordnordorienten; la alia teritorio troviĝas trans la rivero Guapore, (nordokcidenta alfluanto de la rivero Madejro, orienten ĉe la limo Brazilo-Bolivio), kaj etrndiĝas de la naskiĝo de la rivero Tapajozo orienten ĝis la alta fluo de la rivero Ŝinguo.

## Referencoj 
*  Malplej zorgiga

## Eksteraj ligiloj 
* Filmetoj de Pluŝokresta garolo ĉe Interreta Birdokolekto
* 
* Poŝtmarkoj (el Argentino, Paragvajo) kun teritoria mapo
* Fotaro de Pluŝokresta garolo  VIREO
* Foto-Alta Rez ; Artikolo  mangoverde
* Foto-Mez Rez ; Article  pantanalbirds—"Birds of the Pantanal"
* Foto-Alta Rez; Artikolo  tropicalbirding–*Argentina*

Kategorio:Korvedoj
Kategorio:Birdoj de Sudameriko
Cristina (Hispanio)

**Cristina** [krisTIna] estas municipo de Hispanio, en la provinco Badaĥozo *(Badajoz)* kaj la regiono Ekstremaduro. Laŭ la stato de  en la municipo vivis  sur areo de  kvadrataj kilometroj, kio rezultigas loĝdenson de  loĝantoj/km². La loĝantoj nomiĝas *cristinejos*. 

Cristina estas situa en la centra parto de Ekstremaduro, je altitudo de 296 m; je 87 km de Badajoz, provinca ĉefurbo kaj je 27 km de Mérida, la regiona ĉefurbo. La surfaco de ties teritorio estas de 15,8 km².

eta|maldekstre|300px|Panoramo de Cristina el suda monteto, olivarboj.
Ĝi situas je 2 km sude de Guareña, vilaĝo el kiu tiu funkcias fakte kiel aparta kvartalo, ĉar la kerno de Cristina esta aparta de aliaj lokoj pli gravaj. Nur je 7 km pli sude estas Oliva de Mérida. La ĉefa kaj ununura ekonomia fonto estas agrikulturo (olivarbaroj kaj cerealoj) kaj brutobredado. Iom sude, trans la rojo samnoma, estas pli montara teritorio. La ununura monumento estas la preĝejo.

Kategorio:Ekstremaduro
Kategorio:Municipoj de Badaĥozo
Kategorio:Provinco Badaĥozo
Alsónemesapáti

**Alsónemesapáti** [alŝOnemeŝapAti] estas malgranda vilaĝo en Hungario, en regiono **Okcidenta** Transdanubio, en departemento Zala, en subregiono de Zalaegerszeg. Alsónemesapát signifas: suba-nobeloabato.

## Bazaj informoj
* Areo: 15 km² 
* Loĝantaro: 750
* Poŝtkodo: 8924
* Telefonprefikso: 92

## Situo
Alsónemesapáti situas sur ebenaĵo, laŭ rojo, laŭ traira flankovojo, laŭ fervojo Zalaszentiván-Nagykanizsa. Zalaegerszeg troviĝas 7, Zalaszentgrót 18, Hévíz 25, Keszthely 30 km-ojn.

## Historio
Alsónemesapáti estas unu el la iamaj triopaj vilaĝoj Suba, Meza kaj Supra -nemesapáti. La unua mencio devenis el 1370 en tiama nomo *"Istvánszeg"* (=Stefano-loko). Ekde la 16-a jarcento la turkoj kelkfoje disrabis la vilaĝon, sed ne senhomiĝis. En 1927 tiu ĉi Suba komunumo disiĝis kaj fondis municipon. Vilaĝservoj estas aŭtonomio de ciganoj, infanĝardeno, lernejo, poŝto, 2 restoracioj, hoteleto.

## Vidindaĵo
* nova romkatolika preĝejo omaĝe al Dipatrino de Hungaroj

== Komunumoj pri *apát* (= abato) en Hungara reĝlando ==

Kategorio:Vilaĝoj de departemento Zala
Corte de Peleas

**Corte de Peleas** estas municipo de Hispanio, en la provinco de Badajoz, regiono de Ekstremaduro.

La loĝantoj nomiĝas *cortesanos*. La censita populacio en 2008 estis de 1.262 loĝantoj.

## Situo 
Corte de Peleas estas situa en la centrokcidenta parto de Ekstremaduro, je altitudo de 280 m; je 30 km de Badajoz, provinca ĉefurbo. La surfaco de ties teritorio estas de 142,3 km². 

## Ekonomio
Ĉefe agrikulturo kaj servoj kaj loĝejoj por la proksima urbego de Badajoz.

Kategorio:Ekstremaduro
Kategorio:Municipoj de Badaĥozo
Kategorio:Provinco Badaĥozo
Pusztaapáti

**Pusztaapáti** [pustaapAti] estas tre malgranda vilaĝo en Hungario, en regiono Okcidenta Transdanubio, en departemento Zala, en Distrikto Lenti. Pusztaapát signifas: pusto-abato.

## Bazaj informoj 
* Areo: 11 km²
* koordinatoj de tutmonda loktrova sistemo: 46.763/16.6094
* Loĝantaro: 40
* Poŝtkodo: 8986
* Telefonprefikso: 92

## Situo 
Pusztaapáti situas en Montetaro Zala, laŭ rojo, fine de longa sakovojo. Nova troviĝas 12, Lenti 20, Zalaegerszeg 24 km-ojn.

## Historio 
La unua mencio devenis el 1412. Supozeble iam la vilaĝo apartenis al abato. Poste la setlejo senhomiĝis, tial ricevis la epiteton "pusto". Ankaŭ nun ĝi apenaŭ estas loĝata. En Pusztaapáti migra poŝto servas.

## Vidindaĵoj 
* romkatolika kapelo omaĝe al Koro de Jesuo
* monumento
* ĉasdomo de 1934

== Komunumoj pri *apát* (= abato) en Hungara reĝlando ==

Kategorio:Vilaĝoj de Hungario
Kategorio:Vilaĝoj de departemento Zala
La Codosera

**La Codosera** estas municipo de Hispanio, en la provinco de Badajoz, regiono de Ekstremaduro.

La loĝantoj nomiĝas *codoseranos*. La censita populacio en 2008 estis de 2.305 loĝantoj.

La Codosera estas situa en la centrokcidenta parto de Ekstremaduro, je altitudo de 335 m; je 58 km norde de Badajoz, provinca ĉefurbo kaj proksime de Portugalio. La surfaco de ties teritorio estas de 69,6 km². 

Estas multaj tradiciaj festoj kaj gastronomio.

Lastatempe estas kurejo por ĉiuterenaj motorcikloj kaj padoj por kampopiedirado.

Kategorio:Ekstremaduro
Kategorio:Municipoj de Badaĥozo
Kategorio:Provinco Badaĥozo
FedEx

***FedEx*** aŭ pli ĝuste ***FedEx Corporation*** (antaŭe ***Federal Express***) estas tutmonde laboranta usona transporta kaj loĝistika entrepreno.

## Akcidentoj
Lundon, la 23-an de marto 2009 kraŝis la transportaviadilo N526FE de tipo McDonnell Douglas MD-11, kiu venis el Kantono, Ĉinujo, dum la surteriĝo sur la japana flughaveno Narita (Tokio).

Kontrolkameraoj montris, ke la aviadilo unue malmole tuŝis la teron per la ĉefa radaro kaj resaltis en la aeron. Poste tuŝis la malantaŭa radaro, paneis kaj ekflamiĝis.

Laŭ unuaj opinioj uragansimilaj mallongegaj ventoj kun rapideco ĝis 72 kilometrojn hore povus esti la kaŭzo de la kraŝo. Dum la akcidento mortis la du pilotoj.

## Referencoj
## Eksteraj ligiloj 
*Oficiala TTT-ejo de FedEx

Kategorio:Firmaoj
Kategorio:Flugkompanioj
Kategorio:Loĝistiko
McDonnell Douglas MD-11

La **McDonnell Douglas MD-11 (MD-11)** estas trimotora transportaviadilo de McDonnell Douglas, ellaborita en 1990. La MD-11 estas posteulo de la McDonnell Douglas DC-10.

La prototipo de la MD-11 unue ekflugis la 10-an de januaro 1990. Nuntempe ĝi troveblas preskaŭ nur kiel kargoaviadilo en loĝistikaj kompanioj kiel UPS kaj FedEx.

## Vidu ankaŭ 
* McDonnell Douglas
* McDonnell Douglas DC-10

**Konkurantaj aviadiloj**
* Airbus A330
* Boeing 767
* Boeing 777

## Eksteraj ligiloj 
* La MD-11 sur la retejo de Boeing
* Planespotters.net - MD-11-produktlisto 
* Resumo kaj historio de la DC-10 kaj MD-11
* Podkasto pri prizorgo de la MD-11 

Kategorio:Komercaj aviadiloj
Kategorio:Aviadiloj de McDonnell Douglas
Nemesapáti

**Nemesapáti** [nemeŝapAti] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Zalaegerszeg. Nemesapát signifas: nobelo-abato.
eta|dekstra|300px|Preĝejo de Nemesapáti

## Bazaj informoj 
* Areo: 10&nbsp;km²
* koordinatoj de tutmonda loktrova sistemo: 46.8683/16.95
* Loĝantaro: 540
* Poŝtkodo: 8923
* Telefonprefikso: 92

## Situo 
Nemesapáti situas en Montetaro Zala sur tre mildaj deklivoj, laŭ rojo, fine de mallonga sakovojo, laŭ fervojo Zalaszentiván-Nagykanizsa. Zalaegerszeg troviĝas 11, Zalaszentgrót 16, Hévíz 24, Keszthely 30&nbsp;km-ojn.

## Historio 
La unua mencio devenis el 1370 en tiama nomo *"Istvánszeg"* (=Stefano-loko). Poste Alsónemesapáti 3 apudaj setlejoj formiĝis: Suba, Meza kaj Supra -nemesapáti. La vorto *Apaty* menciiĝas unuafoje en 1394. Ekde la 16-a jarcento la turkoj kelkfoje disrabis la vilaĝon, sed ne senhomiĝis. En 1927 Suba komunumo disiĝis kaj fondis Alsónemesapáti. En Nemesapáti migra poŝto servas.

## Vidindaĵoj 
* romkatolika preĝejo omaĝe al Sankta Nikolao

## Famuloj 
En Nemesapáti naskiĝis juristo Károly Csertán.

== Komunumoj pri *apát* (= abato) en Hungara reĝlando ==

Kategorio:Vilaĝoj de Hungario
Kategorio:Vilaĝoj de departemento Zala
Cordobilla de Lácara

eta|dekstra|150px|Blazono de la vilaĝo
**Cordobilla de Lácara** [kordoBIja LAkara] estas municipo de Hispanio, en la provinco de Badajoz, regiono de Ekstremaduro.

La loĝantoj nomiĝas *cordobillanos*. La censita populacio en 2008 estis de 983 loĝantoj.

## Situo 
Cordobilla de Lácara estas situa en la centra parto de Ekstremaduro, je altitudo de 361 m; je 69 km de Badajoz, provinca ĉefurbo kaj je 44 km de Mérida, la regiona ĉefurbo. La surfaco de ties teritorio estas de 36,9 km². Ĝi situas proksime de la limo inter la provinco de Badajoz kaj la provinco de Cáceres.

## Geografio 
La vilaĝo estas ĉe la montaro Sierra de San Pedro inter anzinaroj kaj olivarbaroj en kuniĝo al la Sierra de Montánchez, ambaŭ apartenantaj al la monta sistemo de Montes de Toledo. Abundas proksime korkokverkoj, cistoj kaj aliaj plantoj tipaj de la mediteranea arbaro. En tiu natura montaro eblas vidi cervoj, aproj, monaĥvulturoj, reĝaj agloj kaj iberimperiaj agloj.

## Ekonomio 
Agrikulturo kaj ĉefe por produktado de olivoleo de tre alta kvalito. La brutobredado konsistas el ŝafoj, kaproj kaj porkoj. Tria fonto de resursoj estas la elproduktado de korko per tradiciaj sistemoj de elprenado (*saca*).

## Vidaĵoj 
Proksime estas la plej interesega dolmeno de la regiono. La popola arkitektuto konsistas el blankaj domoj de agrikultura tipo. Krome estas preĝejo de Sankta Petro.

Kategorio:Ekstremaduro
Kategorio:Municipoj de Badaĥozo
Kategorio:Provinco Badaĥozo
Ganna

**Ganna** estas malgranda vilaĝeto en Hungario, en regiono Meza Transdanubio, en Veszprém (departemento), en Distrikto Pápa.
300ra|eta|dekstra|Preĝejo de Ganna

## Bazaj informoj 
* Areo: 16 km²
* koordinatoj de tutmonda loktrova sistemo: 47.2328/17.5283
* Loĝantaro: 290
* Poŝtkodo: 8597
* Telefonprefikso: 89

## Situo 
La vilaĝo situas en valo de rojo, meze de sakovojo. Pápa troviĝas 13, Ajka 31, Veszprém (urbo) 45, Budapeŝto 153 km-ojn http://www.tavolsag.hu/index.asp?go=tavolsag&i1=12742&i2=11767 .

## Historio 
La unua mencio devenis el 1171 pri Granda kaj Malgranda Ganna. En 1552 la turkoj senhomigis ambaŭ vilaĝojn. En 1748 kroatoj kaj germanoj refondis ilin. La vilaĝoj unuiĝis en 1942, post 6 jaroj parto de germanoj estis deportitaj al Germanio. Dum la socialismo kolĥozo funkciis en Ganna. Vilaĝservoj estas germana infanĝardeno, kulturdomo, biblioteko, kuracejo, sportejo, migra poŝto, gastejo.

## Vidindaĵoj 
* kapelo omaĝe al Sankta Vendelo de 1768 en vilaĝparto Malgranda Ganna
* romkatolika novklasikisma Preĝejo de Sankta Kruco (Ganna) de 1818, la rondpreĝejo estas malgranda imitaĵo de Panteono de Romo
* memorkruco por la elmigrintoj
* statuo pri Sankta Triunuo

Kategorio:Vilaĝoj de Hungario
Kategorio:Vilaĝoj en departemento Veszprém
Narita

alternative=Top: Narita-san Shinshō-ji Temple, Middle left: Narita Sky Access Line, Middle right: Tōshō-ji Temple in Sōgo area, Bottom left: Narita International Airport, Bottom right: Narita Newtown in Karabe area|eta
eta|
**Narita** (japane: 成田市 [narita-ŝi], Hepburn: *Narita-shi*) estas urbo en nord-meza parto de la gubernio Ĉiba, en Japanio. Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². La teritorio havas komunan limon kun . En Narita troviĝas la gravega internacia flughaveno Tokio-Narita por internaciaj flugoj el kaj al Eŭropo, Azio kaj Aŭstralio.

Aparte vidinda en Narita estas la templo Naritasan-Ŝinsoĝi konstruita en la jaro 940, de la budhisma skolo Ŝingono, en la 17 hektarojn granda parko de Naritasan. Pliaj vidindaĵoj estas la lageto Imba, la Makata-ĝinĝa (ŝintoa sanktejo) en kies centro staras 200-jaraĝa arbo, kaj kelkaj muzeoj, inter ili unu pri kaligrafio.

## Historio 
Narita fondiĝis en 1954, kuniginte ses vilaĝojn kaj la urbocentron al unuo.

## Trafiko 
* Internacia Flughaveno Narita

### Fervojoj 
* Elektra Fervojo Kejsej:
** Linio Kejsej (ĉefa) al 
** Linio Higaŝi-Narita
* Orient-Japania Fervoja Kompanio:
** Linio Narita

### Aŭtoj 
* aŭtovojo Higaŝi-Kantō al Tokio kaj Kaŝima

## Ĝemeliĝoj 
Ĝemelurboj de Narita estas https://www-city-narita-chiba-jp.translate.goog/shisei/page008100.html?_x_tr_sl=ja&_x_tr_tl=eo&_x_tr_hl=ja https://web.archive.org/web/20080328063031/https://www.city.narita.chiba.jp/english/welcome/twin_city/index.html:
*  Ŝjanjango, Ĉinio, ekde 1988 https://www-city-narita-chiba-jp.translate.goog/shisei/page008200.html?_x_tr_sl=ja&_x_tr_tl=eo&_x_tr_hl=ja
*  San Bruno, kantono San Mateo, Kalifornio, Usono, ekde 1990 https://www-city-narita-chiba-jp.translate.goog/shisei/page008400.html?_x_tr_sl=ja&_x_tr_tl=eo&_x_tr_hl=ja
*   Foxton, regiono Manawatū-Whanganui, Nov-Zelando, ekde 1995 https://www-city-narita-chiba-jp.translate.goog/shisei/page007900.html?_x_tr_sl=ja&_x_tr_tl=eo&_x_tr_hl=ja
*  Inĉono, Sud-Koreio, ekde 1998 https://www-city-narita-chiba-jp.translate.goog/shisei/page008000.html?_x_tr_sl=ja&_x_tr_tl=eo&_x_tr_hl=ja
*  Ĉongup, Sud-Koreio, ekde 2002 https://www-city-narita-chiba-jp.translate.goog/shisei/page007800.html?_x_tr_sl=ja&_x_tr_tl=eo&_x_tr_hl=ja http://www.jeongeup.go.kr/eng/index.jeongeup?menuCd=DOM_000000302004000000
*  Taojuano, Tajvano, ekde 2016 https://www-city-narita-chiba-jp.translate.goog/shisei/page050400.html?_x_tr_sl=ja&_x_tr_tl=eo&_x_tr_hl=ja
kaj historie
*  Næstved, Danio, inter 2003 kaj fino de 2023 https://www-city-narita-chiba-jp.translate.goog/shisei/page008100.html?_x_tr_sl=ja&_x_tr_tl=eo&_x_tr_hl=ja

## Eksteraj ligiloj 
*  ()

Kategorio:Urboj de Gubernio Ĉiba
Konferenco pri la Arkta Oceano

La inaŭgura **Konferenco pri la Arkta Oceano** (angle: **Arctic Ocean Conference** okazis en Ilulissat, Gronlando de la 27-a ĝis la 29-a de majo 2008. Kvin landoj (Kanado, Danujo, Norvegujo, Rusujo kaj Usono) diskutis pri solvoj por la Arkta Oceano. 

Tiu kunveno estis grava pro siaj planoj por media regulado, mara sekureco, mineralo-elfosado, polusa nafto kaj transporto. Antaŭ la fino de la konferenco la partoprenantoj anoncis la deklaracion de Ilulissat.

La konferenco estis la unua je ministra nivelo, kiu inkluzivis kvin landojn. 

La fandiĝinta glaciejo de Ilulissat estis konvena fono al la konferenco.
Partoprenis jenaj ministroj:
* Kanado:  Gary Lunn, ministro pri naturo
* Danujo: Per Stig Moller; Hans Enoksen
* Norvegujo:  Jonas Gahr Støre, ministro pri ekstero
* Rusujo: Sergey Lavrov, ministro pri ekstero
* Usono:  John D. Negroponte, ŝtatsekretario

## Kontroverso
Kontroverson kaŭzis la fakto, ke iuj membroj de la Arkta Konsilio partoprenis, sed aliaj ne, kiel indiĝenaj popoloj, Finnlando, Islando kaj Svedujo. 

## Referencoj
*Arctic Counsel: Conference on the Arctic Ocean: The Danish Foreign Minister wants unity about the future of the Arctic Ocean. Outrageous attempts to make demands on the Arctic Ocean region should be a thing of the past, 26-an de majo 2008, arctic-council.org 
*Randy Boswell: Danes remind Canada Hans Island is part of Denmark on eve of meeting, 28-an de majo 2008 

## Eksteraj ligiloj
* Foto
* La malferma parolado de Enoksen
* La parolado de Støre 

Kategorio:Arkta Oceano
Kategorio:Mediprotektado
Kategorio:Ekologio
Kategorio:Gronlando
Frostbrunnsdalen

Frostbrunnsdalen,*"la valo de puto de Frejo"*, estas riveriga fonto apud paroka preĝejo de Stora Tuna en la komunumo Borlänge en la historia regiono Dalekarlio de Svedio. Ĝia situo nur ĉ. ducent metrojn okcidente de la nuna (konstruata en la 17-a jarcento) preĝejo indikas ke ĝi estis origina sanktejo de tuta Tunaio (la centra kaj plej granda ebenaĵo de Dalekarlio). La nomo konstatigas ke oni tie oferis al Frejo, la nordia dio pri fekundo kaj rikolto.

## Bildaro 

Frostbrunnsdalen, bäcken.jpg|la rivereto en Frostbrunnsdalen
Frostbrunnsdalen, trefaldighetskällan.jpg|la triunua fonto
Frostbrunnsdalen, dammen och härbret.jpg|la lageto kaj apuda herbejo
Frostbrunnsdalen, 2020-07-03, 24.jpg|malantaŭ la arbaro videblas la kirko Stora Tuna

## Vidu ankaŭ 
Fotojn de Frejputa valo

Kategorio:Dalekarlio
Frejo

**Frejo** (aŭ **Freyr**) *(Seme)*, laŭ la nord-ĝermana mitologio, estas dio de vivo kaj fekundeco. Li estas la frato de Freja, diino de amo, kaj la filo de Njörd. Frejo estas ano de la Vanioj, alia dia klano. Li regas pluvon kaj sunon, sed ankaŭ la rikoltojn.

La nordia mitologio ofte bildigas lin kiel barba, tre vira homo.

Gerðr estas lia edzino.

## Vidu ankaŭ 
* 6666 Frejo

Kategorio:Agrokulturaj dioj
Kategorio:Dioj pri amo kaj sekso
Kategorio:Dioj pri fekundeco
Kategorio:Dioj pri naturo
Kategorio:Dioj pri vetero
Kategorio:Ĝermanaj dioj
Kategorio:Mitaj reĝoj de Svedio
Kategorio:Roluloj de la nord-ĝermana mitologio
Kategorio:Sunaj dioj
Kategorio:Vanioj
Feridomo

**Feridomo** estas domo por feriado, kiu estas disponigita al gastoj kontraŭ pago dum ia tempo. Ofte feridomoj estas konstruitaj nur tiucele. Kelkaj familioj tamen posedas feridomon nur por memuzo, ekzemple en belaj regionoj.

Kiam la feridomo ne estas parto de tuta feriejo grandas la eblo ekkoni landon kaj homojn.

En multaj regionoj la luado de feridomoj okazas nur semajne. Tiukaze sabato estas plej ofte la alventago. Ofte aldoniĝas aliaj kostoj al la lukosto mem, kiel por akvo kaj elektro, litotukoj aŭ fina purigado.

Luado okazas per turisma oficejo aŭ rekte per la posedanto.

## Fotogalerio 

Dosiero:De Haan Ferienhaus.jpg|Feridomo en Belgio
Dosiero:moekki.jpg|Tipa: la ruĝfarbita feridomo Mökki
Dosiero:Ferienhaus_Schweden_2006.jpg|Sveda feridomo en Dalarna
Dosiero:Sommarstuga.jpg|Tipa nordsveda somera dometo, "Sommarstuga"

Dosiero:Chalet_am_Meer.jpg|Iama grenejo en Wismar
Dosiero:LVH-LaForge.jpg|Tipa bretona feridomo, La Ville Heleuc
Dosiero:Glencolumbcille - Folk Village II.JPG|Irlanda feridomo
Dosiero:WLANL - Jorg -- - Vakantiehuisje Rietveld, Camping Hessenheem, Markelo, 1951.jpg|Nederlanda feridomo (Gerrit Rietveld)

## Vidu ankaŭ 
* Tendumo
* Turismo
* Pasporta Servo
* Daĉo

## Eksteraj ligiloj 
* TIN - Touristische Informations-Norm

Kategorio:Loĝado
Kategorio:Konstruaĵoj
Kategorio:Domo
Sos del Rey Católico

eta|dekstra|200ra|Stratangulo de Sos del Rey Católico
**Sos del Rey Católico** (en aragona ''Sos d'o Rei Catolico*) (Sos de la Katolika Reĝo) estas la plej norda municipo de la komarko de Cinco Villas, situa nordokcidente de la provinco de Zaragozo, regiono de Aragono, (Hispanio). La municipo estas komponita de kvin setlejoj nome Sos del Rey Católico, Barués, Campo Real, Mamillas kaj Sofuentes. El Real estis mezepoka vilaĝo, kiu situis proksime de la nuna vilaĝo Campo Real, kiu apartenas al municipo Sos del Rey Católico. Vico kaj Ceñito estas jam neloĝataj lokoj en la municipo Sos del Rey Católico.

## Historio 
Dum la Mezepoko pro ties situo sur altaĵo ĝi estis fortikaĵo grava por la Reconquista kaj poste pro ties situo en la landlimo kun araboj.

En 1044 estis aneksigita de Ramiro la 1-a al la Regno de Aragono.

En 1452, dum la Milito de Navaro la reĝino Isabel la 1-a de Kastilio translokiĝis al la tiame nomita nur "Sos", kie ŝi naskis la infanton Fernando, kiu poste iĝos Fernando la Katolika. Tiu nasko aldonis la finaĵon de "del Rey Católico" al la nomo de la vilaĝo.

En 1711 ĝi estis nomumita ĉefurbo de la komarko *Cinco Villas*.

La historia vilaĝo estas bone konservita kaj deklarita Historia kaj Arta Setlejo el 1968. La bonega konservado de la domaro kaj strataro interesigas la promenadon kaj vizitadon de ĉefe la muregojn, preĝejojn, Placon kaj Palacon de Sada, kie naskiĝis la estonta reĝo Fernando la Katolika en 1452.

## Vidindaĵoj 
* Ermitejo Serún

## Vidu ankaŭ 
* Filmo *La vaquilla''

## Notoj 
Kategorio:Geografio de Aragono
Kategorio:Provinco de Zaragozo
Kategorio:Historio de Aragono
Diane Cluck

**Diane Cluck** (daj'an klak) estas usona kantaŭtorino, kiu estas ligita al la kontraŭ-folka movado.

Ŝi registris ses muzikalbumojn ekde la jaro 2000. Cluck estas konata pro uzi Seagall akustikan gitaron kun kapodastro ĉe la 1-a freto, pianon, orgenon, harmoniumon, manfaritan ksilofonon, kaj citron en siaj spektakloj.

Ŝia kanto *Monte Carlo* aperas en la *Rough Trade* kompilaĵo *Anti Folk Volume 1* en 2001 kune kun aliaj gravaj partoprenantoj de la Kontraŭ-folka movado.

La lasta eldono de Diane, *Monarcana*, aperis la 10-an de Julio 2006 el la muzikeldonejo *Very Friendly*.

## Diskaro 
* *Diane Cluck* - 2000
* ''Macy's Day Bird* - 2001
* *Black With Green Leaves* [EP] - 2002
* *Oh Vanille/Ova Nil* - 2003
* *Countless Times* - 2005
* *Monarcana* - 2001-2004, (eldonita en 2006)
* *Margot at the Wedding"'' OST 2007- 'Easy to be Around' 13-a trako

## Kunlaboroj 
* 'The River' - 2001 - Kun Jeffrey Lewis
* 'Travel Light' - 2001 - Kun Jeffrey Lewis
* 'Finish Line' - 2001 - Kun Jeffrey Lewis
* 'So Not What I Wanted' - Kun Herman Düne
* 'To Live Like the Boys' - Kun Herman Düne
* 'Palam & Porom' - 2005 - Kun Toby Goodshank
* 'Noah's Ark' - kun CocoRosie

## Eksteraj ligiloj 
* Diane Cluck ĉe MySpace
* Diane Cluck ĉe Last.fm
* PUNKCAST#212 Viv' Video de Galapagos, Brokline, Okt. 24a 2002. (RealPlayer)

Kategorio:Usonaj kantverkistoj
Kategorio:Usonaj muzikistoj
Kategorio:Kontraŭ-folko
Kategorio:Usonaj gitaristoj
La Coronada

**La Coronada** [lakoroNA] estas municipo kaj loĝloko de Hispanio. Ĝi apartenas al la aŭtonoma komunumo aŭ regiono Ekstremaduro, al ties pli suda provinco Badaĥozo *(Badajoz)* kaj al la komarko *La Serena*. Laŭ la stato de  en la municipo vivis  sur areo de  kvadrataj kilometroj, kio rezultigas loĝdenson de  loĝantoj/km². 

La loĝantoj nomiĝas *coroneles*, tio estas koroneloj.

## Situo 
La Coronada estas situa en la centra parto de Ekstremaduro, je altitudo de 356 m; je 130 km de Badajoz, provinca ĉefurbo kaj je 8 km de la urbo Villanueva de la Serena, kio iom vivigas la vilaĝon. La surfaco de ties teritorio estas de 81,2 km². 

## Historio
La mezepoka deveno de la vilaĝo rilatas al la rilataron de la najbara vilaĝo Magacela al la religia estraro en Villanueva de la Serena.

Dum la Hispana Enlanda Milito tiu vilaĝo estis unu el la malmultaj kie apenaŭ mortis iu danke al la kunlaboro de la vilaĝanoj.

## Ekonomio
Agrikulturo de cerealoj, brutobredado de ŝafoj kaj komerco kaj servoj rilate al la proksima Villanueva de la Serena kaj la ŝoseo kiu iras el tie al Campanario kaj Castuera.

## Eksteraj ligiloj 
*  ()

Kategorio:Municipoj de Badaĥozo
Bucheggberg

**Bucheggberg** (en la alemana lingvo **Buechibärg**) estas malalta montoĉeno en la Svisa Mezlando en la kantonoj Soloturno kaj Berno.

## Geografio 
La plej granda parto de la montareto kongruas praktike kun la teritorio de la distrikto Bucheggberg, al kiu la montoĉeno donas sian nomon. Ĝia plej alta pinto *Flüeli* situas norde de la komunumo Biezwil kaj atingas altecon de 673 m s.m. La montoĉeno etendiĝos de la bordo de la rivero Aro okcidente de Lüsslingen sudokcidenten ĝis norde de Lyss. Ĝian nordorientan kaj nordan limon formas la rivero Aro, ĝian sudokcidentan limon la rivero Limpach. En sudoriento la limon formas la Malnova Aro.

Krom Flüeli pintoj estas Hubel (654 m s.m.), Horad (657 m s.m.), Chalgen (660 m s.m.) kaj Schöniberg (654 m s.m.).

## Geologio 
La montaro konsistas plejparte el terciaraj molasosedimentoj, kiuj estis alportitaj de la alpaj riveroj antaŭ 22 ĝis 30 milionoj da jaroj kaj tiam denove per riveroj elfositaj. Dum la glaciepoko la Rodanglaĉero kaj la Arglaĉero modelis la kamparon.

## Loĝantaro 
Bucheggberg estas kovrita de malgrandaj kamparaj setlejoj kaj restis agrikultura regiono maldense loĝata.

## Trafiko 
Fervojlinio pasas nur en nordokcidento, temas pri la fervojlinio de Soloturno al Zollikofen. En nordo estas aliro al la nacia aŭtoŝoseo A5. La vilaĝoj en la montaro mem estas konektitaj nur per flankaj stratoj kaj atingeblas per diversaj lokaj bus- kaj poŝtaŭtolinioj.

## Historio 
En la regiono de Bucheggberg jam en la ŝtonepoko setlis homoj, kaj estis faritaj ankaŭ diversaj trovaĵoj el la romia epoko. La nomo aperas unuan fojon en dokumento de la jaro 1175 kiel *Boucecca*. En mezepoko la regiono estis regita de la Grafoj de Buchegg, kies regejo estis parto de la kampargrafejo Burgonjo.
En la jaro 1391 la regejo Buchegg estis akirita de la urbo Soloturno, kiu ĝin transformis al la voktejo Bucheggberg. Ĝis la Helveta Revolucio la malalta jurisdikcio estis ĉe Soloturno, dum la alta jurisdikcio troviĝis ĉe la berna kampartribunalo en Zollikofen. Dum la tempo de la Helveta Respubliko la regiono apartenis parte al la tiama distrikto Biberist, ekde la jaro 1803 ekzistas la hodiaŭa distrikto Bucheggberg, kiu grandparte kongruas kun la teritorio de la montoĉeno.

## Vidu ankaŭ 
* Distrikto Bucheggberg

## Eksteraj ligiloj 
* Retejo pri la regiono Bucheggberg

Kategorio:Montoj en Svislando
Kategorio:Montoj en la Svisa Mezlando
Kategorio:Montoj kun alteco inter 0 kaj 999 m
Flüeli

**Flüeli** estas nomo de la gegografiaj objektoj:

## Lokoj 
* **Flüeli-Ranft** estas vilaĝo de la komunumo Sachseln de la administra distrikto Interlaken-Oberhasli en Kantono Berno en Svislando.

* **Flüeli (Sankt-Silvestro)** estas setlejo de la komunumo Sankt-Silvestro en la distrikto Sense de Kantono Friburgo en Svislando.

## Montoj 
* Flüeli (Bucheggberg) estas pinto de la montoĉeno Bucheggberg en Kantono Soloturno en Svislando.
Hubel

Hubel havas plurajn signifojn:

* **Hubel (Bucheggberg)** estas monteto en la komunumo Bucheggberg en Kantono Soloturno en Svislando.

* **Hubel (Clavaleyres)** estas setlejo de la komunumo Clavaleyres de la administra distrikto Berno-Mezlando en Kantono Berno en Svislando.

* **Hubel (Graben)** estas vilaĝeto de la komunumo Graben de la administra distrikto Supra Argovio en Kantono Berno en Svislando.

* **Hubel (Häutligen)** estas setlejo de la komunumo Häutligen de la administra distrikto Berno-Mezlando en Kantono Berno en Svislando.

* **Hubel (Herbligen)** estas setlejo de la komunumo Herbligen de la administra distrikto Berno-Mezlando en Kantono Berno en Svislando.

* **Hubel (Jens)** estas kvartalo de la komunumo Jens de la administra distrikto Seeland en Kantono Berno en Svislando.

* **Hubel (Koppigen)** estas setlejo de la komunumo Koppigen de la administra distrikto Emme-Valo en Kantono Berno en Svislando.

* **Hubel (Neuendorf)** estas setlejo de la komunumo Neuendorf en Kantono Soloturno en Svislando.

* **Hubel (Niederhünigen)** estas parto de la komunumo Niederhünigen de la administra distrikto Berno-Mezlando en Kantono Berno en Svislando.
Fenyőfő

**Fenyőfő** (fenjOfO) estas malgranda vilaĝeto en Hungario en regiono Okcidenta Transdanubio, en departemento Győr-Moson-Sopron, en Distrikto Pannonhalma. Fenyő signifas: pino.
eta|Pinarbaro en Fenyőfő
eta|Juniperoj en Fenyőfő

## Bazaj informoj 
* koordinatoj de tutmonda loktrova sistemo: 47.3503/17.7653
* averaĝa alto super marnivelo: 270 m
* Poŝtkodo: 8432
* Telefonprefikso: 88
* Areo: 30 &nbsp;km²
* Loĝantaro: 140

## Situo 
Fenyőfő situas sur malebenaĵo meze de granda pinarbaro, fine de sakovojo. Zirc troviĝas aere 12 (voje 30), Pannonhalma 27, Pápa 28&nbsp;km-ojn.

## Historio 
La nuna Fenyőfő estis loĝata jam dum la neolitiko, bronzepoko kaj ferepoko. La unua mencio devenis el 1237 laŭ tiama ortografio *"Feneufey"*. En 1557 la turkoj faris senhoma la komunumon. En 1773 germanoj refondis la vilaĝon. Ekde 1961 oni minadis tie baŭksiton ĝis fine de la 20-a jarcento. Vilaĝservoj estas: kulturdomo, vilaĝokuratoro, migra poŝto, gastejo.

## Vidindaĵoj 
eta|Preĝejo de Fenyőfő
* romkatolika fundamente mezepoka Preĝejo de Mario Magdaleno (Fenyőfő) de 1771, en 1995 renovigita
* protektata pinarbaro kun juniperoj
* ŝtonokruco de 1812

Kategorio:Vilaĝoj de departemento Győr-Moson-Sopron